पाएं अपने शहर की ताज़ा ख़बरें और फ्री ई-पेपरडाउनलोड करें
कस्बे में पानी का संकट काेराेना से भी बड़ा है। पिछले दस वर्षाें से लाेग पानी के लिए परेशान हैं। लेकिन, पानी की समस्या का स्थायी समाधान अब तक नहीं हुआ है। वैसे ताे काेराेना काल में लाेगाें काे घराेें में रहना चाहिए, ऐसा सभी कह रहे हैं। लेकिन, सिद्धमुख की महिलाओं काे काेराेना के इस खाैफनाक दाैर में भी पानी के लिए घराें से बाहर निकलना पड़ रहा है। शनिवार काे वार्ड दस में पानी भर रही महिलाओं ने बताया कि हमारे लिए काेराेना से बड़ी समस्या पानी की है। आपणी याेजना में सप्ताह में एक बार ही पानी की सप्लाई आती है। इस सप्लाई में भी पर्याप्त पानी नहीं आ पाता। ऐसे में सार्वजनिक नलाें पर भीड़ रहती है।
वार्ड की सुमन, सीता और सरोज ने कहा कि ईब चाहे कोरोना हो या कर्फ्यू, जीणै खातर पाणी तो ल्याणो ही पड़सी... महिलाओं ने आगे कहा कि एक दिन पानी की सप्लाई में पूरा पानी नहीं मिल पाता, ऐसे में 1200 रुपए का टैंकर मंगवाना पड़ता है। अगर टैंकर नहीं मंगवाते हैं, ताे फिर गांव के कुएं का पानी काम में लेना पड़ता है, जाे कि खारा है।
अधिकारियों को कई बार बताया, लेकिन समाधान नहीं हुआ : सरपंच
पानी की समस्या के संबंध में सरपंच महावीर जांगिड़ ने बताया कि गांव में लंबे समय से पानी की समस्या है। पेयजल किल्लत को लेकर कई बार अधिकारियाें एवं जनप्रतिनिधियाें काे अवगत कराया गया है, लेकिन अभी तक समस्या का समाधान नहीं हुआ। अभी नहरबंदी चल रही है, उससे भी पेयजल सप्लाई प्रभावित हाे रही है। नहरबंदी खत्म हाेने के बाद पेयजल सप्लाई दुरुस्त करा दी जाएगी।
...और इधर, डाेकवा गांव में पानी की किल्लत काे लेकर ग्रामीणाें ने प्रदर्शन किया
सादुलपुर | डोकवा गांव के पूर्व में स्थित माेहल्ले में पिछले छह माह से पानी की समस्या बनी हुई है। 70 घराें की बस्ती वाले माेहल्ले की महिलाओं काे पानी के लिए रेलवे लाइन के पार जाना पड़ता है। पानी लाने के दाैरान हर समय हादसे की आशंका भी बनी रहती है।
पेयजल समस्या काे लेकर शनिवार काे माेहल्ले के लाेगाें ने प्रदर्शन किया और पेयजल समस्या के समाधान की मांग की। शहीद भगत सिंह युवा शक्ति संस्थान के अनूप जाट व राजेश भमासी के नेतृत्व में कमला, परमेश्वरी, फूलाराम अशोक, रामकुमार, सहीराम, जयपाल, सरोज, परमेश्वरी, इंद्रावती, महेश कुमार, राजेश, संजय आदि ने नारेबाजी कर विराेध जताया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva awa_Deva zho_Hant eng_Latn